Is die vertraging met 'n Covid-entstof 'n ANC-bedrogspul om net voor die verkiesing as die redders van die nasie met die entstof vorendag te kom? – Schalk, George
Die groot probleem met die verkryging van 'n Covid-19-entstof is geld. Die regering is bankrot en kan nie die entstof aankoop nie. – Frikkie, Jeffreysbaai
Koos Kombuis (02.01) kan sy mening oor die DA vir homself hou. Ja, hulle het seker foute, maar vergelyk die Wes-Kaap met ander provinsies met hul slaggate, rioolvuil in die strate, ensovoorts. – J. le R, Hermanus
Mooi so, Koos Kombuis (02.01), jy salueer die leier van die grootste en suksesvolste misdaadsindikaat in Suid-Afrika. Kyk of jy nie 'n tender by hulle kan kry om jou soort twak te verkoop teen 100 keer meer as wat dit werd is nie. – Johan Pretorius, Ladismith
L.P. Vermaak (29.12), jy is uiters oningelig oor talidomide . . . Ek was skoon naar. Dankie, Viktor Hesse (02.01), daar is nog sulke voorbeelde. Ek kon dit nie beter gesê het nie. – Karin Fourie
Blignault Gouws (02.01), kry die feite reg. Die Panda-groep het 300 000 sterftes in Suid-Afrika as belaglik afgemaak, nie 10 000 nie. – Rob, Somerset-Wes
Dis tyd dat ANC-voorbokke, soos Gwede Mantashe, toegesluit word as hulle regulasies, soos deur hulself uitgereik, oortree. – Gideon Fourie, Bellville